b'\n_START_ARTICLE_\nDalia Tamulevi\xc4\x8di\xc5\xabt\xc4\x97 (1940)\n_START_SECTION_\nBiografija\n_START_PARAGRAPH_\n1971\xc2\xa0m. baig\xc4\x97 teatro re\xc5\xbeis\xc5\xabros studijas Luna\xc4\x8diarskio teatro meno institute Maskvoje. Nuo 1971\xc2\xa0m. d\xc4\x97st\xc4\x97 Lietuvos valstybin\xc4\x97je konservatorijoje. Lietuvos teatro ir muzikos akademijos profesor\xc4\x97. Per pedagoginio darbo metus nuo 1971\xc2\xa0m. i\xc5\xa1leido a\xc5\xa1tuonias dramos teatro aktori\xc5\xb3 laidas. Buvo i\xc5\xa1tek\xc4\x97jusi u\xc5\xbe Stalino an\xc5\xabko Aleksandro Burdonskij._NEWLINE_1971\xe2\x80\x931973\xc2\xa0m. Lietuvos valstybinio jaunimo, 1973\xe2\x80\x931974\xc2\xa0m. Kauno valstybinio dramos teatro re\xc5\xbeisier\xc4\x97. 1975\xe2\x80\x931991\xc2\xa0m. Lietuvos valstybinio jaunimo teatro vyriausioji re\xc5\xbeisier\xc4\x97. Per 18 darbo met\xc5\xb3 Jaunimo teatre re\xc5\xbeisier\xc4\x97 suk\xc5\xabr\xc4\x97 daugiau kaip 30 \xc4\xafvairaus \xc5\xbeanro \xc4\xafsimintin\xc5\xb3 spektakli\xc5\xb3. Stat\xc4\x97 spektaklius ir Kauno dramos bei Rus\xc5\xb3 dramos teatruose. 1978\xc2\xa0m. LSSR nusipelniusi meno veik\xc4\x97ja.  2003\xc2\xa0m. \xc4\xafvertina Vyriausyb\xc4\x97s premija u\xc5\xbe Lietuvos menui ir kult\xc5\xabrai reik\xc5\xa1mingus darbus._NEWLINE_D. Tamulevi\xc4\x8di\xc5\xabt\xc4\x97s sveikata su\xc5\xa1lubavo 2005\xc2\xa0m. rugs\xc4\x97j\xc4\xaf po Jaunimo teatre \xc4\xafvykusios spektaklio \xe2\x80\x9eO\xc5\xbeka, arba Kas ta Silvija?\xe2\x80\x9c premjeros. Re\xc5\xbeisier\xc4\x99 i\xc5\xa1tiko insultas, v\xc4\x97liau jis pasikartojo. Palaidota Senosios Var\xc4\x97nos kapin\xc4\x97se.'